joelniklaus/EU_Wikipedias huggingface dataset:
Bombové útoky v Bombaji v roku 1993

Bombové útoky v Bombaji v roku 1993 boli sériou 13 veľkých teroristických útokov, ktoré sa uskutočnili 12. marca 1993 v indickom meste Bombaj. Zahynulo pri nich celkovo 257 ľudí a viac ako 1400 bolo zranených. Dodnes ide o najhorší teroristický incident v novodobých dejinách Indie. Predpokladá sa, že útoky spáchali islamistickí militanti v spolupráci s bombajským zločineckým syndikátom pod vedením mafiánskeho bossa menom Dávúd Ibráhím (angl. Dawood Ibrahim).

Pozadie, priebeh a následky útokov 
6. decembra 1992 zničili v meste Ajódhja hindskí extrémisti posvätnú islamskú mešitu Bábrí masdžid (Búburova mešita) z roku 1527. To v nasledujúcich týždňoch zapríčinilo rozsiahlu vlnu násilných nepokojov medzi moslimami a hinduistami po celej Indii. Násilnosti obzvlášť zasiahli mesto Bombaj, kde vyústili v smrť vyše 900 ľudí, prevažne moslimov. Pri nepokojoch došlo aj k veľkým škodám na majetku, čo v pomerne veľkej miere zasiahlo aj miestny organizovaný zločin. Ten bol reprezentovaný hlavne najsilnejšou mafiánskou skupinou známou ako D-Company vedenou Dávúdom Abráhímom. Ibráhím bol sám moslim a začal obviňovať políciu z toho, že pri nepokojoch priamo pomáhala hinduistickým extrémistom a usmerňovala ich na ničenie moslimského majetku, obzvlášť vo vlastníctve mafie. Mafia sa spojila s moslimskými extrémistami trénovanými v Pakistane a začala pripravovať rozsiahlu teroristickú akciu, ktorá mala byť pomstou zameranou hlavne proti väčšinovému hindskému obyvateľstvu a indickým úradom.

K prvému útoku došlo 12. marca 1993 o 13:30 miestneho času, keď v podzemnom parkovisku pod 28 poschodovou budovou Bombajskej burzy vybuchla silná nálož uložená v aute. Výbuch budovu vážne poškodil a usmrtil 84 ľudí. V nasledujúcich hodinách explodovalo v rôznych častiach mesta celkovo 12 ďalších bômb, väčšinou uložených v autách, ale aj v cestovných kufroch či motorových skútroch. Útoky zasiahli hotely, kancelárske budovy, banky či obchodné domy. K vôbec najhoršiemu útoku došlo o 14:45 pred obchodným domom Century, kde bomba ukrytá v terénnom aute zabila 113 ľudí. Takmer pri všetkých útokoch bola použitá výbušnina RDX, posledný nastal o 15:40. Celkovo si teroristické útoky toho dňa vyžiadali 257 mŕtvych a vyše 1400 zranených, z toho okolo 700 vážne.

Hoci detailné pozadie a motívy k útokom nie sú celkom objasnené, rozsiahle vyšetrovanie viedlo k jednoznačnému záveru, že za nimi stál zločinecký syndikát Dávúda Ibráhima v spolupráci s miestnymi moslimskými extrémistami pravdepodobne napojenými na pakistanských islamistov. Špeciálny indický súd pre zločiny terorizmu obvinil z útokov celkovo 129 ľudí, pričom v roku 2006 uznal 100 z nich za vinných. V júli 2007 bolo 12 z nich odsúdených na trest smrti, viacerí boli odsúdení na dlhoročné tresty väzenia. Mnoho ďalších podozrivých je stále na úteku, vrátane hlavných organizátorov útoku Dávúda Ibráhíma a jeho blízkeho spolupracovníka známeho pod anglickou prezývkou Tiger Memon.

Externé odkazy 
 The Mumbai 1993 serial bombings
 March 12,1993: The day that changed Mumbai forever

Teroristické útoky
Dejiny Indie
Angry Birds

Angry Birds je strategická videohra, vyvinutá fínskym vývojárom počítačových hier Rovio Entertainment, inšpirovaným predovšetkým náčrtom štylizovaných bezkrídlych vtákov. Hra bola po prvýkrát vydaná pre iOS v decembri 2009. Do decembra 2010 bolo na App Store zakúpených 12 miliónov kópií. Neskôr spoločnosť vyvinula verziu aj pre smartphony s operačným systémom Android. 

V hre používajú hráči prak, ktorým vystreľujú rôzne druhy vtákov smerom na zelené prasatá postavené v rámci rôznych štruktúr. Zámer je zničiť všetky prasatá na hracej ploche. Ako sa hráči dostávajú do nových úrovní, objavujú sa nové vtáky, niektoré aj so zvláštnymi schopnosťami, ktoré môže hráč použiť.Hráči získavajú tzv. zlaté vajcia.Tie im umožňujú ísť do špeciálnych úrovní.

Referencie

Externé odkazy 
 Oficiálna webstránka hry

Počítačové hry z 2009
Hry pre Mac OS X
Hry pre PlayStation 3
Hry pre Windows
Hry pre Android
Hry pre Symbian
Hry pre iOS
Počítačové hry
Chlorid zinočnatý

Chlorid zinočnatý (ZnCl2) je anorganická zlúčenina chlóru a zinku. Existuje v deviatich známych kryštálových formách. Ide o bezfarebnú alebo bielu látku dobre rozpustnú vo vode. Chlorid zinočnatý je hygroskopický a navlhavý, preto musí byť chránený pred vlhkosťou, vrátane vodných pár vo vzduchu. Používa sa v širokej škále aplikácií pri spracovaní textilu, ako tavidlo a v chemickej syntéze.

Nie je známy žiadny minerál s týmto chemickým zložením, existuje však veľmi vzácny minerál simonkolleit so vzorcom Zn5(OH)8Cl2•H2O.

Bezpečnosť 
Chlorid zinočnatý dráždi kožu a dýchaciu sústavu. Bezpečnostné opatrenia, ktoré sa vzťahujú k bezvodému chloridu zinočnatého, platia aj pre iné bezvodé halogenidy kovov, t. j. ich hydrolýza môže byť exotermická a treba sa vystríhať kontaktu s týmito látkami. Koncentrované roztoky sú kyslé a žieravé, ako Lewisova kyselina poškodzujú celulózu a hodváb.

Podobné zlúčeniny 
 Bromid zinočnatý
 Flurid zinočnatý
 Jodid zinočnatý
 Chlorid kademnatý
 Chlorid ortutnatý

Referencie

Literatúra 
 Norman Neil Greenwood, Alan Earnshaw, Chemistry of the Elements, 2nd ed., Butterworth-Heinemann, Oxford, UK, 1997. ISBN 0-7506-3365-4
 David R. Lide, Handbook of Chemistry and Physics, 71st edition, CRC Press, Ann Arbor, Michigan, 1990. ISBN 0-8493-0471-7
 The Merck Index, 7th edition, Merck & Co, Rahway, New Jersey, USA, 1960.
 D. Nicholls, Complexes and First-Row Transition Elements, Macmillan Press, London, 1973.
 Jerry March, Advanced Organic Chemistry, 4th ed., p. 723, Wiley, New York, 1992. ISBN 0-471-60180-2
 G. J. McGarvey, in Handbook of Reagents for Organic Synthesis, Volume 1: Reagents, Auxiliaries and Catalysts for C-C Bond Formation, (R. M. Coates, S. E. Denmark, eds.), pp. 220–3, Wiley, New York, 1999.

Externé odkazy 
 Grades and Applications of Zinc Chloride
 PubChem ZnCl2 summary.
 External MSDS Data Sheet.

Zdroj 

Zlúčeniny zinku
Zinočnatý
Zinočnatý
Tavivá
Assassin's Creed (séria)

Assassin's Creed je názov série historicky zameraných počítačových hier s obsahom fikcie, ktorej autorom je spoločnosť Ubisoft Montreal a dosiaľ vydávaná firmou Ubisoft. Staršie hry (čítaj nižšie) sa pohybujú v rozmedzí akčnej adventúry, open world hry s prvkami stealth akcie. Posledné dve hry (Assassin's Creed Odyssey a Assassin's Creed Valhala) sa silno vzdialili od koreňov série. Nie sú tak zamerané na stealth a sú to plnohodnotné RPG čo veľa hráčov kritizuje. Ubisoft vyhlásil, že Assassin's Creed hry už nebudú ako predtým a chcú skúsiť niečo nové lebo obsah hier sa stále opakoval. Aj napriek tomu je séria veľmi úspešná u kritikov, hráčov aj finančne, dosiaľ sa predalo cca 77 miliónov kusov (stav k 2014)..V roku 2016 vyšiel film Assasin’s Creed.

Hlavné časti série

Referencie

Externé odkazy 
slovenská fan stránka
anglická fan stránka

Akčné počítačové hry a videohry
Assassin's Creed
Počítačové hry
Majstrovstvá Európy v softbale mužov 1997

Majstrovstvá Európy v softbale mužov 1997 boli v poradí 3. majstrovstvá Európy v softbale mužov, ktoré organizuje Európska softbalová federácia (ESF). Konali sa v Bussum, v Holandsku od 18.24. augusta 1997, za účasti 5 tímov. Nováčikom turnaja bolo iba Nórsko. Titul získali prvýkrát softbalisti Česka. Ex-mastri Európy, domáci Holanďania, skončili na bronzovej priečke.

Výsledky

Základná skupina

Play-off

Stretnutia o 3.5. miesto

Finále

Konečné poradie

Externé odkazy 
 ME mužov na oficiálnej stránke ESF 
 Výsledky na stránke home.wanadoo.nl 

Softbal v 1997
Majstrovstvá Európy v softbale mužov
Softbal
Kibuc

Kibuc (hebr. קיבוץ, dosl. „zhromaždenie“) je zvláštna forma vidieckej poľnohospodárskej alebo (menej často) priemyselnej osady v Izraeli, v ktorej sa v rozličnej miere hospodári formou kolektívneho vlastníctva. Prvým kibucom bola osada Deganja, založená v roku 1909, v súčasnosti (2012) je v Izraeli 274 kibucov, v ktorých žije asi 127 tisíc obyvateľov.

Kibuce boli pôvodne úzko späté s ideológiou sionizmu a socializmu. Presadzovalo sa v nich rovnocenné postavenie žien a mužov, kolektívna výchova detí, kolektívne vlastníctvo, rovnaké finančné ohodnotenie jednotlivých členov a pod. V súčasnej dobe je táto ideologická spojitosť výrazne oslabená a mnohé kibuce fungujú na základe trhového hospodárstva.

Obyvateľ kibucu sa nazýva kibucník (z hebr. קיבוצניק).

Referencie

Iné projekty 

Izrael
AZ Tower

AZ Tower je výšková budova, ktorý sa stavala od apríla 2011 do marca 2013 v Brne. Nachádza sa v ulici Heršpická, v katastrálnom území Styrice, v mestskej časti Brno-stred, v blízkosti už skôr postaveného M-Paláca a práve realizovaného objektu Spielberk Tower. Jeho stavba bola oficiálne začatá 20. apríla 2011, dodávateľom je spoločnosť PSJ a.s., celkové náklady majú dosiahnuť sumu 800 miliónov českých korún. Budovu navrhla Architektonická kancelária Burian – Křivinka. Po dokončení má AZ Tower 30 podlaží a výšku  a stala sa tak najvyššou budovou v Česku.

Budova bola otvorená 26. júna 2013.

Budova AZ Tower je komplexom trojpodlažnej viacúčelovej podnože (obchodné galérie, fitnes, autoservis) s dvojpodlažným podzemným parkovaním a výškovej budovy (len nad časťou pôdorysu stavby). Železobetónová konštrukcia veže s charakteristicky prelomenou fasádou, obsahujúce kancelárske priestory a apartmány, má mať výšku cca .  Nad betónovou vežou je oceľová konštrukcia do výšky . Podľa pôvodných plánov mal AZ Tower dosiahnuť výšku .

Objekt je projektovaný so zreteľom na ohľaduplnosť k životnému prostrediu (využitie geotermálneho tepla a akumulácie hlbokými pilótami a pod.)

V železobetónovej veži sa budú nachádzať kancelárie a v posledných siedmich podlažiach apartmány. Vrátane trojpodlažnej podnože tu celkovo bude 17 000 metrov štvorcových obchodných, kancelárskych a rezidenčných plôch.

Na najvyššom poschodí sa nachádza luxusný byt s rozhlohou 300 metrov štvorcových. V roku 2013 získala 9. miesto v Emporis Skyscraper Award.

Referencie

Iné projekty

Externé odkazy 
 Oficiálne stránky

Výškové budovy v Česku
Stavby v Brne
Architektúra z 2013
Marek Ďaloga

Marek Ďaloga (* 10. marec, 1989) je slovenský profesionálny hokejový obranca, hrajúci za klub HC Kometa Brno v českej hokejovej  extralige. Je známy pre svoju rýchlosť korčuľovania.

Kariéra 
Ďaloga vyrastal v Hriňovej a je odchovancom Zvolena, v seniorskom tíme sa prvýkrát objavil v sezóne 2006/07, keď mal sedemnásť rokov. Posledné dve kompletné sezóny (2010 – 11, 2011 – 12) odohral vo Zvolene. Za toto obdobie nastúpil v 103 zápasoch základnej časti (8 gólov, 24 asistencií) a v 14 zápasoch play-off (2+3). Pred sezónou 2012/2013 podpísal zmluvu s českým klubom HC ČSOB Pojišťovna Pardubice. Po dvoch sezónach prestúpil do HC Sparta Praha, pričom pôvodne mal hrať za HC Lev Praha.

6. mája 2015 podpísal zmluvu s vice-majstrom KHL Ak Bars Kazaň. Po horšom štarte sa stal stabilným členom mužstva. Neskôr sa však zranil, aj vzhľadom na obmedzené množstvo zahraničných hráčov v zostave stratil svoje miesto. Spolu tu odohral 33 zápasov vrátane play-off, v ktorých strelil jeden gól a na päť prihral. Pred sezónou 2015/16 podpísal ročnú zmluvu s účastníkom KHL HC Slovan Bratislava.Nasledujúcu sezónu odohral 34 stretnutí v drese HC Červená hviezda Kunlun a sezónu dohral v Česku, kde nastupoval opäť za Spartu Praha.

Pred sezónou 2018/19 podpísal spolu s ďalším slovenským reprezentanom Martinom Bakošom zmluvu so švédskym klubom Mora IK. Od sezóny 2021/22 je hráčom HC Kometa Brno.

Reprezentácia 
Slovensko reprezentoval vo všetkých kategóriach. S výberom do 17 rokov odohral World Hockey Challenge (2006), s dorastencami MS do 18 rokov 2007, s juniormi dva juniorské šampionáty (2008, 2009). V seniorskej reprezentácii odohral 2 zápasy na Rakúskom pohári v Klagenfurte. Bol v širšej nominácii slovenskej hokejovej reprezentácie na zimné olympijské hry 2014 v Soči kde figurovalo celkovo 55 hráčov.  V roku 2022 bol členom bronzového olympijského týmu.

Referencie

Iné projekty

Externé odkazy 
 

Slovenskí hokejisti
Bronzoví olympijskí medailisti v ľadovom hokeji
Slovenskí bronzoví olympijskí medailisti
Hráči HKm Zvolen
Hráči HC Pardubice
Hráči HC Sparta Praha
Hráči Ak Bars Kazaň
Hráči HC Slovan Bratislava
Hráči Mora IK
Hráči Dinamo Riga
Hráči Kometa Brno
Účastníci MS v hokeji 2013
Účastníci MS v hokeji 2014
Účastníci MS v hokeji 2015
Účastníci MS v hokeji 2018
Účastníci MS v hokeji 2019
Účastníci MS v hokeji 2021
Osobnosti zo Zvolena
Afganistan na Letných olympijských hrách 2012

Afganistan súťaží na Letných olympijských hrách 2012 v Londýne, v Spojenom kráľovstve. Olympijský výbor Afganistanu poslal na olympiádu 6 športovcov, 1 ženu a 5 mužov, ktorý súťažia v 4 športoch.

Medailisti

Atletika 

Afganistan dostal divokú kartu pre 2 športovcov.

Muži

Ženy

Box 

Muži

Džudo

Muži

Taekwondo

Muži

Krajiny na Letných olympijských hrách 2012
Olympiáda
Kingston (Ontário)

Kingston je  kanadské mesto vo východnom Ontariu. Nachádza sa v mieste, kde sa Rieka svätého Vavrinca vlieva do jazera Ontário približne na polceste medzi Montrealom a Torontom. Kingston bol v roku 1841 vyhlásený za prvé hlavné mesto provincie Kanada. Mesto má prezývku "Limestone City" (Vápencové mesto), množstvo historických budov bolo totiž postavených z miestnej vápencovej horniny.

Dejiny 
Prvá osada na mieste súčasného mesta bola založená v roku 1673 pod názvom Fort Cataraquí. V sedemročnej vojne bola pevnosť zničená. V roku 1787 sa mesto spomína pod názvom King’s Town (Kráľovské mesto) na počesť kráľa Juraja III. Názov bol v roku 1788 skrátený na Kingstown. Poloha mesta v blízkosti vodnej cesty Rideau Canal, postavenej v roku 1832 bola jedným z dôvodov akcelerácie jeho rozvoja. Do 40.tych rokov 19. storočia bol Kingston najľudnatejším mestom južného Ontária.

Kingston bol vybraný za hlavné mesto Kanady medzi rokmi 1841 až 1844. Mesto bolo ale považované za príliš malé a disponovalo nedostatkom infraštrukturálneho zázemia, funkciu hlavného mesta preto od roku 1844 plnili Montreal a Toronto a od roku 1857 Ottawa.

Na konci 19. a na začiatku 20. storočia bolo mesto známe lodiarskym priemyslom a výrobou rušňov. V poslednom období podiel ťažkého priemyslu na ekonomike mesta klesal.

Demografia 
V sčítaní obyvateľstva v roku 2021 malo mesto 132 485 obyvateľov, z toho 107 590 uvádza ako rodný jazyk angličtinu, 4 055 francúzštinu a 15 090 neoficiálne jazyky, z toho 40 jazyky pôvodných obyvateľov. 35 ľudí uvádza slovenčinu a 90 češtinu. V roku 2016 malo 123,798.

V roku 2011 bolo obyvateľov 123,363.

Ekonomika 
V hospodárení mesta zohráva najväčšiu úlohu štátny a verejný sektor. Najdôležitejšími odvetviami sú zdravotníctvo, vzdelávanie, obrana a turistika. Mesto v poslednom období ťaží zo svojej výhodnej polohy medzi Torontom, Montrealom a Ottawou, výrazný rozvoj zaznamenali logistické a skladovacie služby.  V Kingstone sa nachádzajú dve vysoké školy, Queen's University a vojenská akadémia Royal Military College of Canada.

Referencie

Zdroj 

 
Mestá v Ontáriu
Sídla na Rieke svätého Vavrinca
Univerzitné mestá v Kanade
Sídla na Ontárijskom jazere
Majstrovstvá sveta vo futbale žien

Majstrovstvá sveta vo futbale žien sú najvýznamnejšou futbalovou súťažou ženských národných družstiev, ktorú organizuje Medzinárodná futbalová federácia FIFA. Prvé majstrovstvá sveta sa uskutočnili v roku 1991 v Číne a ich víťazkami sa stali futbalistky .

Prehľad doterajších medailistov 

Úspešnosť:

 USA: 4 - 1 - 3
 Nemecko: 2 - 1 - 0
 Nórsko: 1 - 1 - 0 / Japonsko: 1 - 1 - 0
 Švédsko: 0 - 1 - 3
 Čína: 0 - 1 - 0 / Holandsko: 0 - 1 - 0
 Anglicko: 0 - 0 - 1

 1 = na 11 m kopy 5 : 4
 2 = na 11 m kopy 3 : 1
 Z = rozhodol zlatý gól v predĺžení

Zdroj
Bahamy na Letných olympijských hrách 2012

Bahamy sa zúčastňujú na Letných olympijských hrách 2012 v Londýne, Veľká Británia od 27. júla do 12. augusta 2012.

Delegácia obsahuje 24 športovcov, ktorí sa zúčastňujú v atletike a plávaní.

Atletika

Muži
Bežecké disciplíny

Ostatné disciplíny

Ženy
Bežecké disciplíny

Ostatné disciplíny

Plávanie

Ženy

Externé odkazy 
 Oficiálna stránka Letných olympijských hier 2012 

Bahamy na Letných olympijských hrách
Krajiny na Letných olympijských hrách 2012
Ta-lien kuang-po tien-š' tcha

Ta-lien kuang-po tien-š' tcha () je televízna, rozhlasová a vyhliadková veža v čínskom meste Ta-lien v provincii Liao-ning vysoká 190,5 metra. Po Liao-ning kuang-po tien-š' tcha v meste Šen-jang je druhou najvyššou vežou v provincii. Od roku 2012 je vo World Federation of Great Towers.

Veža sa nachádza v nadmorskej výške  Na dve vyhliadky, nachádzajúce sa vo výškach  (vnútorná) a  (vonkajšia) a taktiež aj dve reštaurácie vo výškach  (čínska reštaurácia) a  (rotujúca reštaurácia) vedie 700 schodov a 2 výťahy jazdiace rýchlosťou /s. Rotujúca reštaurácia sa otočí okolo svojej osi za 1 hodinu. Vežu od otvorenia v roku 1990 navštívilo už takmer 3 milióny návštevníkov a každý rok ju navštívi asi 200 000 návštevníkov. Budovu zakončuje 80 metrov vysoká a 50 ton ťažká anténa.

Iné projekty

Zdroj 
 Veža na oficiálnej stránke WFGT
 Veža na SkyscraperPage.com

Architektúra z 1990
World Federation of Great Towers
Vysielacie veže a stožiare
Rozhľadne
Veže v Číne
Kráľovská kanadská jazdná polícia

Kráľovská kanadská jazdecká polícia (, akronym RCMP; , akronym GRC; hovorovo the Mounties) je federálna a národná paramilitaristická polícia Kanady, ktorá vznikla 1. decembra 1920 zlúčením Kráľovskej severozápadnej jazdeckej polície, založenej v roku 1873 s Dominiálnou políciou založenou v roku 1868.

K 2. augustu 2013 činil počet členov 28 640 osôb, vrátane civilných zamestnancov.

Vytvára najväčší policajný zbor Kanady. Jej hlavnou úlohou je vynucovanie federálnych zákonov, na rozdiel od väčšiny ostatných federálnych policajných zložiek (ako je napr. americká FBI) však má významnú úlohu v bežnej policajnej práci aj v rámci jurisdikcie provincií a teritórií, ktoré jej prenechávajú veľkú časť teoretickej vlastnej zodpovednosti.

Jazdecká polícia vykonáva len obmedzenú policajnú službu v provinciách Ontário a Quebec, ktoré hlavné právomoci zverili vlastným zložkám Ontario Provincial Police a Sûreté du Québec.

V marci 2018 bola za novú veliteľku (Commissionner/Commissaire) vymenovaná Brenda Luckiová, prvá žena permanentne na tomto poste.

Referencie

Iné projekty

Externé odkazy 
 Oficiálna stránka

Zdroj 

 
Polícia
Organizácie v Kanade
Organizácie založené v 1920
Olivier Weber

Olivier Weber (* 12. jún 1958) je francúzsky spisovateľ, reportér a režisér. Známy hlavne vďaka svojim reportážam počas vojny v Iraku a Afganistane. Pôsobil 25 rokov ako vojnový korešpondent v Strednej Ázii, Afrike, na Blízkom Východe a v Iraku. Je asistentom na vysokej škole Institut d'études politiques de Paris.

Dielo 
 Frontières (Paulsen, 2016)
 L'Enchantement du monde (Flammarion, 2015)
 La Confession de Massoud (Flammarion, 2013)
 Les Impunis (Robert Laffont, 2013)
 Conrad, le voyageur de l'inquiétude (Flammarion-Arthaud, 2011) 
 Le Barbaresque (Flammarion, 2011)
 J'aurai de l'or (Robert Laffont, 2008)
 Le Tibet est-il une cause perdue? (Larousse, 2008)
 La mort blanche (Albin Michel, 2007)
 Sur les routes de la soie (avec Reza, Hoëbeke, 2007)
 Kessel, le nomade éternel (Arthaud, 2006) 
 La bataille des anges (Albin Michel, 2006) 
 Le grand festin de l’Orient (Robert Laffont, 2004) 
 Routes de la soie (Mille et une nuits, 2004 - essai, avec Samuel Douette)
 Je suis de nulle part : sur les traces d’Ella Maillart (Éditions Payot, 2003)
 Humanitaires (Le Félin, 2002)
 La mémoire assassinée (Mille et Une Nuits, 2001)
 Le faucon afghan : un voyage au pays des talibans (Robert Laffont, 2001)
 On ne se tue pas pour une femme (Plon, 2000)
 Les enfants esclaves (Mille et une nuits, 1999)
 Lucien Bodard, un aventurier dans le siècle (Plon, 1997)
 La route de la drogue (Arléa, 1996 - réédité sous le nom de Chasseurs de dragons : voyage en Opiomie (Payot, 2000)
 French doctors : L’épopée des hommes et des femmes qui ont inventé la médecine humanitaire (Robert Laffont, 1995) 
 Voyage au pays de toutes les Russies (Éditions Quai Voltaire, 1992)

Filmografia 
 1998: Les Enfants esclaves
 2002: Retour au Cambodge
 2003: Sur la route du Gange
 2007: Le Peuple de l'opium
 2008: La Fièvre de l'Or

Ocenenie 
 2011, Prix Amerigo-Vespucci za Le Barbaresque

Externé odkazy 
 Olivier Weber, sur les traces de Kessel..., Décembre - Portrait par Julien Nessi

Narodenia v 1958
Francúzski spisovatelia románov
Francúzski spisovatelia
Vojnoví korešpondenti
Miroslava Syllabová

Miroslava Syllabová (* 5. september 1990 Levice) je slovenská plavkyňa, reprezentantka Slovenska na olympijských hrách v Londýne v disciplíne 50 m voľný spôsob. Od roku 2011 je členkou športového klubu VŠK Banská Bystrica. Jej trénerom je Jiří Walter.

Referencie

Externé odkazy 
 Profil na stránke LOH 2012 
 Osobná stránka

Narodenia v 1990
Osobnosti z Levíc
Slovenskí olympionici
Slovenské plavkyne
Plavci na Letných olympijských hrách 2012
Darwinova cena

Darwinova cena () je ironické ocenenie pre ľudí, „ktorí sa zaslúžili o zlepšenie ľudského genofondu tým, že sa z neho sami odstránili hlúpym spôsobom“. Cena je pomenovaná po Charlesovi Darwinovi, zakladateľovi evolučnej biológie. Nejde o žiadne hmotné ocenenie, udeľuje sa na internetovej stránke DarwinAwards.com iba ako určité (obvykle posmrtné) uznanie.

Princípom ceny je predpoklad, že ľudská hlúposť, ktorá spôsobí smrť svojmu nositeľovi, je daná geneticky a v duchu Darwinovej teórie prirodzeného výberu sa tak tento nebezpečný gén odstraňuje.

Príbehy ľudí, ktorí si sami privodili kurióznu smrť neuveriteľne hlúpym spôsobom, spočiatku kolovali len pomocou e-mailu. V roku 1993 ich americká biologička Wendy Northcuttová začala zbierať a neskôr založila web DarwinAwards.com, na ktorom sa ceny udeľujú.

Pravidlá 
Podľa Wendy Northcuttovej je na získanie ceny nutné splniť päť požiadaviek:
 Neschopnosť reprodukcie – nominovaný sa musí zabiť alebo sterilizovať.
 Naozaj výnimočné a neuveriteľné zlyhanie súdnosti – kandidátova hlúposť musí byť jedinečná, niektoré príliš bežne konané hlúposti (napr. hranie ruskej rulety, pričom výnimkou je ocenenie mladíka, ktorý túto hru hral s automatickou pištoľou; močenie na tretiu koľajnicu) sú z nominácií vylúčené.
 Kandidát sa z genofondu musí odstrániť sám, svojou vlastnou hlúposťou.
 Kandidát musí byť schopný jasného úsudku (cenu nemôžu dostať mentálne retardovaní, duševne chorí a deti do 16 rokov).
 Pravdivosť – udalosť musí byť overená.

Externé odkazy 
 DarwinAwards.com

Zdroj 

Anticeny
Humor
2. slovenská futbalová liga 2012/2013

2. slovenská futbalová liga 2012/13 bol 20. ročníkom druhej najvyššej futbalovej ligy na Slovensku. Organizoval ju Slovenský futbalový zväz spoločne s Úniou ligových klubov.

Nováčikmi súťaže boli FK DAC 1904 Dunajská Streda, ktorá vypadla z Corgoň ligy a víťazi dvoch skupín 3. ligy FK Slovan Duslo Šaľa a Partizán Bardejov. Do súťaže sa neprihlásil MFK Ružomberok B, nahradil ho víťaz baráže FC ŠTK 1914 Šamorín. Pred začiatkom súťaže sa odhlásila FK Bodva Moldava nad Bodvou, ktorú nahradil neúspešný z baráže TJ Baník Ružiná

Víťazom s právom postupu do Corgoň ligy sa stal FK DAC 1904 Dunajská Streda, do 3. ligy vypadli posledné dva celky MFK Dolný Kubín a TJ Baník Ružiná.

Účastníci súťaže 

 MFK Dubnica nad Váhom
 MŠK Rimavská Sobota
 MFK Dolný Kubín
 TJ Baník Ružiná
 Partizán Bardejov
 MFK Tatran Liptovský Mikuláš
 FK DAC 1904 Dunajská Streda
 FK Slovan Duslo Šaľa
 MFK Zemplín Michalovce
 FO ŽP Šport Podbrezová
 FC ŠTK 1914 Šamorín
 ŠK SFM Senec

Tabuľka

Tabuľka strelcov

Referencie

Zdroj 
 Tabuľky a výsledky II. ligy mužov futbalsfz.sk'
 Tabuľky a výsledky II. ligy mužov www.liga.cz'

Druhá najvyššia futbalová súťaž na Slovensku
Futbal v 2012
Futbal v 2013
Konstancja Gładkowska

Konstancja Gładkowska, vydatá Grabowska, (* 2. jún 1810, Varšava – † 20. december 1889, Skierniewice) bola poľská speváčka, múza a prvá láska Fryderyka Chopina.

Životopis 
Jej krstnou mamou bola nemanželská dcéra Stanislava II. Augusta Poniatowského, Konstancja Żwanowa. Študovala na konzervatóriu a v roku 1829 na koncerte sólistov stretla Fryderyka Chopina, pre ktorého sa stala zdrojom inšpirácie. Keď Chopin v roku 1830 odchádzal z Poľska, spievala na jeho rozlúčke. Po roku si prestali dopisovať. V roku 1832 sa vydala za Józefa Grabowskieho a žila v Raduczi pri Rawe Mazowieckiej. Manželstvo bolo šťastné, mali spolu 5 detí. V roku 1845 Konstancja Gładkowska trvalo oslepla. V roku 1878 jej muž zomrel a ona sa o rok neskôr presťahovala do Skierniewice, kde po jedenástich rokoch aj zomrela. Je pochovaná v Babsku. V Skierniewice, v dome, kde bývala, bolo zriadené jej malé múzeum.

Referencie

Zdroj

Externé odkazy 
 Konstancja Gładkowska na en.chopin.nifc.pl

Poľské speváčky
Osobnosti z Varšavy
Jana Čepelová

Jana Čepelová (* 29. máj 1993, Košice) je slovenská tenistka.

Kariéra 
Tenis začala hrať ako štvorročná. K tomuto športu sa dostala cez staršieho brata Romana. Jej trénerom je Martin Zathurecký. Najväčším individuálnym úspechom v jej doterajšej kariére je postup do finále turnaja Family Circle Cup 2014 v americkom Charlestone, pričom v 2. kole vyradila nasadenú turnajovú a svetovú jednotku Serenu Williamsovú a vo štvrťfinále svoju reprezentačnú kolegyňu Danielu Hantuchovú.  Vo finále podľahla Andree Petkovicovej z Nemecka.

Svoj prvý väčší úspech zaznamenala v januári 2010, keď zvíťazila v štvorhre na Australian Open juniorov, spoločne s Chantal Škamlovou. Ako nenasadená dvojica sa dostali bez straty setu až do semifinále, kde po tuhom boji s kanadsko-kostarickou dvojicou postúpili do finále. V ňom porazili pár Babosová - Dabrowská 7:6 a 6:2. Na Letných olympijských hrách mládeže 2010 v Singapure vybojovali mladé tenistky v štvorhre striebornú medailu, ku ktorej Čepelová pridala aj bronzovú medailu z dvojhry.

Wimbledon 2012 
Najväčší úspech na grandslamovom turnaji dosiahla v roku 2012 vo Wimbledone, kde postúpila do 3. kola. V kvalifikácii tam vyradila Allu Kudriavcevovú z Ruska, Chanel Simmondsovú z Južnej Afriky a Jekaterinu Bychovú tiež z Ruska. V prvom kole hlavného turnaja porazila Kristínu Mladovicovú z Francúzskaa v druhom Annabel Medina Garriguesovú zo Španielska. V treťom kole ju vyradila vtedy druhá hráčka svetového rebríčka Viktoria Azarenková z Bieloruska.

Family Circle Cup 2014 

Turnaj sa uskutočnil v dňoch 31. marca – 6. apríla 2014 v americkom meste Charleston v Južnej Karolíne. Jana Čepelová v ňom štartovala ako nenasadená hráčka a v rebríčku WTA jej v čase začiatku turnaja 31. marca 2014 patrilo 78. miesto.

Údaj v rámčeku pred menom označuje nasadenie na turnaji, resp. iné postavenie vzhľadom k turnaju, číslo v zátvorke za menom umiestenie v rebríčku WTA k 31. marcu 2014.

Pohár federácie 
Vo februári 2011 (vo veku 17 rokov), nastúpila Čepelová ako devätnásta slovenská hráčka za reprezentačný výber v svetovej skupine Pohára federácie proti Česku. V Sibamac Arene odohrala dve stretnutia, keď už za rozhodnutého stavu (0:3) zdolala Luciu Šafářovú (4:6, 7:6, skreč) a spoločne s Rybárikovou vo štvorhre dvojicu Peschkeová - Záhlavová Strýcová (6:1, 4:6, 7:6).

O dva roky neskôr, vo februári 2013, bola v zápase Srbsko - Slovensko v Niši za stavu 1:1 ako nahradníčka nominovaná na prvú dvojhru druhého dňa namiesto zranenej slovenskej jednotky Dominiky Cibulkovej. Nastúpila v nej proti srbskej zápasovej jednotke Bojane Jovanovskej, ktorú dokázala poraziť 5:7, 7:5, 11:9 a pomohla získať bod ku konečnému úspechu Slovenska.

Finálové účasti na turnajoch ITF v dvojhre (4-2)

Referencie

Iné projekty

Externé odkazy 
 Oficiálna webová stránka Jany Čepelovej
 WTA Profil

Narodenia v 1993
Žijúci ľudia
Osobnosti z Košíc
Slovenskí tenisti
Dominika na Letných olympijských hrách 2012

Dominika sa zúčastnila na Letných olympijských hrách 2012 v Londýne v Spojenom kráľovstve od 27. júla do 12. augusta 2012. Týchto olympijských hier sa zúčastnili 2 športovci, súťažiaci v atletických disciplínach. Dominika sa zúčastňuje Letných olympijských hier od roku 1996.

Atletika

Muži

Ženy

Externé odkazy 
 Oficiálna stránka Letných olympijských hier 2012 

Krajiny na Letných olympijských hrách 2012
Acetabulum

Acetabulum (lat; slov. panvička) je jamka bedrového kĺbu. Táto párová anatomická štruktúra sa u človeka nachádza na bočnej strane panvovej kosti v mieste, kde zrastajú jej tri časti: lonová kosť, bedrová kosť a sedacia kosť. Správne sformovanie acetabula počas rastu je zásadným predpokladom dobrého fungovania bedrového kĺbu. Porucha jeho vývoja sa označuje ako dysplázia bedrového kĺbu.

Zdroj 
 

Anatómia
Mŕtvi učia živých

Mŕtvi učia živých je slovenský psychologický film z roku 1983. Scenár napísal Jiří Křižan podľa rozhlasovej hry od Štefana Šmihlu. Režíroval ho Martin Hollý ml. Hlavné úlohy stvárnili Vladimír Kratina a Michal Dočolomanský.

Externé odkazy 
Slovenský filmový ústav: 1. Slovenská filmová databáza: Mŕtvi učia živých (1983)

Slovenské filmy
Sodankylä

Sodankylä (inarískou saamčinou Suáđigil,, severnou saamčinou Soađegilli, skoltskou saamčinou Suäˊđjel, doslova Vojenská Ves) je fínska obec v provincii a kraji Laponsko.

Počet obyvateľov obce je 8 809  a jeho rozloha je , z ktorých  pripadá na vodnú plochu. Hustota zaľudnenia je 0,8 obyvateľov na km². Obec má dva úradné jazyky: fínčinu a severnú saamčinu.

Od roku 1986 mesto hostí filmový festival Midnight Sun (Sodankylän elokuvajuhlat). V meste sídli Jaegerova brigáda (Jääkäriprikaati) fínskej armády. Neďaleko Sodankylä sa nachádza jedna z výskumných radarových staníc EISCAT.

Pamätihodnosti a zaujímavosti 
 Tankavaara. Múzeum zlata a zlatá obec. V auguste 2006 tu prebiehali 30. majstrovstvá sveta v ryžovaní zlata.
 Starý kostol. Bol postavený v roku 1689, drevený.
 Nový kostol. Pochádza z roku 1859, kamenný.
 Národný park Urho Kekkonena.
 Filmový festival Midnight Sun.

Partnerské mestá 
  Kola, Rusko
  Berlevåg, Nórsko
  Norsjö, Švédsko
  Heiligenblut, Rakúsko

Galéria

Referencie

Externé odkazy 
 Filmový festival Midnight Sun 
 Tankavaara, zlatá obec 
 Múzeum zlata 
 Návštevnícke centrum Koilliskaira 
 Národný park Urko Kekkonena 
 Geofyzikálne observatórium v Sodankylä

Zdroj 

Mestá vo Fínsku
Laponsko (Fínsko)
Gale (kráter)

Gale je impaktný kráter na planéte Mars. Má priemer cca  a vznikol pravdepodobne pred 3,5 až 3,8 miliardami rokov. Leží blízko rovníku. Je nazvaný podľa austrálskeho amatérskeho astronóma Waltera Galea.

Kráter je lokalizovaný na mieste o súradniciach 5,4° južnej šírky a 137,8° východnej dĺžky. V strednej časti krátera sa rozprestiera veľké nesymetrické centrálne pohorie Aeolis Mons (neoficiálne nazývané aj Mount Sharp), ktoré sa vypína do výšky 4 –  nad rovinaté dno krátera. V Aeolis Mons sa nachádza niekoľko menších, ale strmých kaňonov, v ktorých sú obnažené rozsiahle geologické vrstvy. Medzi centrálnym pohorím a okrajmi kráteru sa nachádzajú prevažne planiny, pričom v severnej časti krátera je ich povrch rovnejší a nižšie položený ako v južnej časti.

Kráter vytvoril teleso veľkosti max.  a vyvrhlo min.  roztaveného materiálu.

V kráteri sa nachádzalo slané jazero. 

Kráter Gale bol vybraný ako cieľ robotickej prieskumnej sondy NASA Curiosity. Tá úspešne pristála 6. augusta 2012 v severozápadnej časti krátera na planine Aeolis Palus.

Referencie

Externé odkazy 

 NASA's Next Mars Rover to Land at Gale Crater 

Impaktné krátery na Marse
Atletika na Letných olympijských hrách 2012 – Beh na 100 m mužov

Beh na 100 metrov mužov bola jedna z 24 mužských atletických disciplín na Letných olympijských hrách 2012. Súťaž prebiehala 4. a 5. augusta. Vyhral Jamajčan Usain Bolt časom 9,63 s (nový olympijský rekord).. Išlo o 2. najrýchlejší čas v tejto disciplíne (za svetovým rekordom Usaina Bolta, ktorý bol vytvorený na MS 2009 v Berlíne – 9,58 s)

Kvalifikácia

Rekordy pred OH

Medailisti

Finále

Referencie

Porzi aj 
 Atletika na Letných olympijských hrách 2012
 Letné olympijské hry 2012

Atletika na Letných olympijských hrách 2012
Beh na 100 m
Acetál

Acetál je typ organickej zlúčeniny, ktorého základom je derivát aldehydov. Ich všeobecný vzorec je R1CH(OR)2, kde R1 môže byť vodík, alkyl alebo aryl. Jednotlivé acetály sú bezfarebné, príjemne voňajúce kvapalné látky. Používajú sa v organických syntézach.

Acetály sa pripravujú chemickou reakciou alkoholov s aldehydmi (ďalej karbonylové zlúčeniny). Reakcia prebieha častokrát pri kyslej katalýze (napríklad reakcia formaldehydu a metanolu). Medziproduktom reakcie sú nestále hemiacetály:

 

Reakciou alkoholu s ketónmi potom vznikajú ketály. Ketály sú podskupinou acetálov. Ich všeobecný vzorec je R2C(OR)2, kde R je uhľovodíkový zvyšok (nie vodík).

Referencie 

Acetály
Lee Valley White Water Centre

Lee Valley White Water Centre (predtým známe ako Broxbourne White Water Canoe Centre) je vodnoslalomové centrum, ktoré bolo postavené pre hosťovanie vodnoslalomových súťaží na Letných olympijských hrách 2012 v Londýne. Oficiálne bolo otvorené 9. decembra 2010 . Centrum sa nachádza medzi mestami Waltham Cross v grófstve Hertfordshire a Waltham Abbey v grófstve Essex.

Centrum bolo vybrané pre hosťovanie Majstrovstiev sveta vo vodnom slalome 2015.

Iné projekty

Externé odkazy
Lee Valley White Water Centre oficiálna webstránka
Water Turned On
Otvárací deň

Zdroj

Športoviská na Letných olympijských hrách 2012
Kanoistika na Letných olympijských hrách 2012
Architektúra z 2010
Šaháda

Šaháda (, alebo ) je islamské krédo čiže vyznanie viery, ktoré patrí k  piatim pilierom islamu.

Vo svojej najkratšej podobe šaháda znie .

Použitie 
Moslimovia ju často opakujú, a to najmä pri modlitbách. V islamských krajinách a rodinách býva šepkaná do ucha novorodencom, šahádou by sa mali ľudia lúčiť s umierajúcimi. Termín šaháda doslovne znamená „svedectvo“ či „dokázať“ a až v náboženskom význame znamená „vyznanie viery“.

Ak chce človek konvertovať k islamu, je nutné šahádu predniesť. Miloš Mendel uvádza, že podľa islamskej právnej vedy každý, kto šahádu prednesie, sa formálne stáva moslimom.  Tomu, kto šahádu prednesie, náleží titul 'šahíd' („vyznavač“) a je pripravený podniknúť cestu do raja. Islamské krédo sa môže v rôznych oblastiach mierne líšiť, význam kľúčových časti však zostáva rovnaký – v prvej sa moslim výslovne prehlasuje za monoteistu a vyznáva, že Alah je jediný Boh, v druhej prehlasuje Muhammada za božieho posla.

Vlajky 
Šaháda je alebo bola zobrazená na niekoľkých národných vlajkách:

 Saudská Arábia zobrazuje na svojej vlajke bielo písanú šahádu s bielym mečom na zelenom pozadí
 Soomaaliland
 Medzi rokmi 1990 – 1992 bola šaháda súčasťou vlajky islamského štátu Afganistan
 V rokoch 1997 – 2001, kedy bolo afganské územie pod vládou Tálibánu, bola šaháda súčasťou vlajky Islamského emirátu Afganistan
 V súčasnosti je šaháda súčasťou vlajky Afganistanu.

Islamskej krédo je však zobrazené aj na ďalších vlajkách ako je vlajka Hamásu

Referencie

Externé odkazy 
 Audionahrávky dvoch rôznych verzií šahády:
 Základné forma
 Dlhšie forma

Zdroj 

Islam
Kréda
Atletika na Letných olympijských hrách 2012 – Beh na 100 m žien

Beh na 100 metrov žien bola jedna z dvadsiatich troch ženských atletických disciplín na Letných olympijských hrách 2012. Súťažilo sa 4. a 5. augusta. Zlatú medailu v tejto disciplíne časom 10,75 s obhájila Shelly-Ann Fraserová-Pryceová.

Kvalifikácia

Rekordy

Medailisti

Finále

Referencie

Porzi aj 
 Atletika na Letných olympijských hrách 2012
 Letné olympijské hry 2012

Atletika na Letných olympijských hrách 2012
Beh na 100 m
Padmé Amidala

Padmé Amidala je románová postava zo sveta Star Wars. Prvýkrát sa objavila v celovečernom filme v roku 1999, Hviezdne vojny: Epizóda I – Skrytá hrozba, ako mladá kráľovná planéty Naboo. V ďalších filmoch Padmé zastupuje Naboo v galaktickom Senáte.

Padmé je tajná manželka Anakina Skywalkera a matka Luka Skywalkera a princeznej Leiy Organa. Zomrela pri pôrode, lebo ju jej manžel Anakin Skywalker (vtedy už ako Darth Vader) priškrtil keď zistil, že priviedla so sebou Obi-Wana Kenobiho aby ho zabil. Zároveň bola aj príčina jej smrti zlomené srdce a stratená vôľa ďalej žiť, kedže sa Anakin pridal k temnej strane.

Postavy Hviezdnych vojen

de:Figuren aus Star Wars#Padmé Amidala
Audrey Bitoni

Audrey Bitoni (* 16. august 1986, Pasadena, USA) je americká pornoherečka a modelka.

Biografia
Audrey sa narodila v Pasadene v Kalifornii do taliansko/nemecko/španielskej rodiny.

V roku 2008 sa objavila na obálke časopisu Penthouse. Momentálne žije vo svojej rezidencii v Los Angeles.

Ocenenia 
 2008 AVN Award nominee – Best New Starlet
 2008 Nightmoves Awards nominee – Best New Starlet
 2008 AVN Award nominee – Best POV Sex Scene
 2009 AVN Award nominee – Best All-Girl 3-Way Sex Scene for No Man's Land 43

Referencie

Iné projekty

Externé odkazy 
 audreybitoni – oficiálna stránka
 AudreyBitoni – na iafd

Pornoherečky USA
Ladislav Tomaček

Ladislav Tomaček (* 26. september 1982, Galanta) je slovenský futbalový útočník, v súčasnosti hrajúci za FC Spartak Trnava pôsobiaci v Corgoň lige.

Do Trnavy prišiel z treťoligovej Serede. V máji 2011 podpísal trojročný kontrakt. Hráva na poste útočníka.

Referencie

Externé odkazy 
 Profil na stránke FC Spartaku Trnava

Slovenskí futbalisti
Narodenia v 1982
Osobnosti z Galanty
Left 4 Dead 2

Hra Left 4 Dead 2 je kooperatívna FPS hra s hororovými prvkami vydaná spoločnosťou Valve Corporation. Hra bola spustená 17. novembra 2009 na platformách Microsoft Windows a Xbox 360 v USA a 20. novembra 2010 v Európe.

Herné postavy

Survivors (Preživší) 

Žiadna z postav nemá speciálne schopnosti, líšia sa len vzhľadom a hlasom.
 Nick - Seriózní gambler.

 Rochelle - Ambiciózna producentka.
 Coach - Vedúci futbalového oddielu.

 Ellis - Pohodárský automechanik.
V DLC The Sacrifice boly pridané ešte postavy z prvého dielu Left 4 Dead.
 Bill
 Zoey
 Louis
 Francis

Externé odkazy 
Oficiálna stránka hry

 

Valve Corporation
First-person shooter
Left 4 Dead
Počítačové hry z 2009
Počítačové hry
Zdeněk Kukal

Doc. RNDr. Zdeněk Kukal, DrSc. (* 29. november 1932, Praha – † 12. december 2021, Praha) bol český geológ, petrológ a oceánograf.

Život 
V roku 1955 vyštudoval geológiu na Karlovej univerzite v Prahe. Pracoval v Ústrednom ústave geologickom (dnešná Česká geologická služba). V roku 1990 bol menovaný docentom a zároveň získal titul doktor vied (DrSc.). V rokoch 1992 až 1997 bol riaditeľom Českej geologickej služby, v rovnakom čase i neskôr zasadal v Rade vlády Českej republiky pre výskum a vývoj.

V geologických vedách sa zaoberal najmä usadenými horninami. Ako zamestnanec geologického ústavu pôsobil takmer 10 rokov v zahraničí, hlavne v krajinách juhozápadnej Ázie, kde bol profesorom na univerzitách v Bagdade a Kuvajte, tiež hlavným geológom v štátnej geologickej službe Iraku. Na výskumných lodiach sa plavil po Atlantickom oceáne, Perskom zálive i Čiernom mori. Jeho kniha o oceánoch je dôležitou učebnicou oceánografie.

Vo svojej populárno-vedeckej knihe Záhada bermudského trojúhelníku, fantazie a skutečnost (1985) na základe prác zahraničných autorov (napr. Larryho Kuschea) vyvrátil legendy o údajne záhadných zmiznutiach v Bermudskom trojuholníku.

Jeho synom je sociálny geograf a majiteľ Cestovnej kancelárie Geotour RNDr. Zdeněk Kukal mladší.

Bibliografia (výber)

Odborná 
 Sedimentární textury barrandienského ordoviku, 1. vyd. Praha: ČSAV, 1963, 93 s.
 Geologie recentních sedimentů, 1. vyd., Praha: ČSAV, 1964, 441 s.
 Vznik pevnin a oceánů, (upr. J. Prchal), 1. vyd., Praha: Academia, 1973, 54 s., (Cesta k vědění, Zv. 20)
 Základy oceánografie, 1. vyd., Praha: Academia, 1977, 510 s.
 Rychlost geologických procesů, 1. vyd., Praha: Academia, 1983, 280 s.
 Základy sedimentologie, 1. vyd., Praha: Academia, 1986, 466 s.
 Základy oceánografie, 2. vyd., Praha: Academia, 1990, ISBN 80-200-0313-4, 590 s.

Populárna 
 Atlantis ve světle moderní vědy, 1. vyd., Praha: Academia, 1978, 257 s.
 Přírodní katastrofy, 1. vyd., Praha: Horizont, 1982, 252 s.
 Přírodní katastrofy, 2. vyd., Praha: Horizont, 1983, 259 s.
 Oceán – pevnina budoucnosti, 1. vyd., Praha: Horizont, 1984, 314 s.
 Záhada bermudského trojúhelníku, fantazie a skutečnost, 1. vyd., Praha: Horizont, 1985, 231 s.
 (s Jaroslavom Malinom) Soumrak kouzelníků, 1. vyd., Praha: Horizont, 1987, 205 s.

Referencie

Zdroj 

Českí geológovia
Českí vedeckí spisovatelia
Absolventi Karlovej univerzity
Osobnosti z Prahy
Brusno (kúpele)

Kúpele Brusno je akciová spoločnosť, prevádzkujúca rovnomenné kúpele.

História 
Prvýkrát boli pramene v Brusne písomne doložené v roku 1818 vo farskej kronike v Medzibrode. Až do roku 1834, kedy sa začala stavba prvého kúpeľného domu, dokončeného v roku 1837, sa v dokumentoch neuvádza kúpeľné využitie prameňov. Pravdepodobne boli využívané drevorubačmi, baníkmi a uhliarmi už dávno pred týmto rokom. 

Prvá sezóna v kúpeľoch sa začala v roku 1838. Kúpeľný dom v roku 1859 vyhorel. Obnovený bol v roku 1861, s pôdorysom v tvare písmena U – dnešný pavilón Vepor. 

Obdobie 1.ČSR bolo pre brusnianske kúpele obdobím rozkvetu. Na ubytovanie v kúpeľoch v tom čase slúžili 3 jednoposchodové hotely (Ludvik, Kúpeľný dom, Paula). 

Po 2. svetovej vojne boli kúpele v zlom technickom stave, ktorý ešte zhoršil požiar v roku 1947. Na obnovu kúpeľov sa podujali Podbrezovské železiarne, ktoré sa v roku 1947 stali ich novým vlastníkom.

Komunistický prevrat v roku 1948 odštartoval proces znárodňovania a kúpele v Brusne sa dostali do rúk štátu. Najväčšie architektonické zmeny nastali po roku 1974, kedy sa začalo s výstavbou pavilónu Poľana, ktorý bol otvorený po roku 1985.

Súčasnosť 
Dnes sú kúpele Brusno vyhľadávané vďaka minerálnym vodám na liečenie zažívacích chorôb, obličiek, pečenie, žalúdočných a črevných porúch. Okrem toho sa v Brusne liečia aj srdcovo – cievne choroby a choroby pohybového ústrojenstva. 

Kúpele Brusno sú akciovou spoločnosťou. Liečebný dom Poľana prešiel významnou rekonštrukciou a má kapacitu 128 izieb.

Zdroj 
 oficiálna stránka kúpeľov

Kúpele na Slovensku
Kozmické centrum Satiša Dhawana

Kozmické centrum Satiša Dhawana, predtým nazývané Sriharikota High Altitude Range, alebo jednoducho kozmodróm Šríharikota, je indický kozmodróm, ktorý sa nachádza v indickom štáte Ándhrapradéš na ostrove Šríharikota na pobreží Bengálskeho zálivu. V súčasnosti ide o jediný indický kozmodróm a štartujú (resp. štartovali) z neho nosné rakety SLV, ASLV, PSLV a GSLV.

Ostrov Šríharikota sa nachádza asi  od sídla indickej kozmickej agentúry Indian Space Research Organization (ISRO) v Bangalúre. Od roku 1971 slúžil ako raketová strelnica na vypúšťanie suborbitálnych sondážnych rakiet, výstavba samotného kozmodrómu sa začala v roku 1974. 10. augusta 1979 z neho prebehol prvý indický pokus o vypustenie vlastného satelitu, nosná raketa SLV sa však zrútila krátko po štarte do mora. K prvému úspešnému orbitálnemu štartu došlo 18. júla 1980 a raketa SLV pri ňom vyniesla prvý indický satelit Rohini. 

Postupne sa kozmodróm rozširoval a v súčasnosti sa na ňom nachádzajú dve kompletné štartovacie rampy, tretia je vo výstavbe. V roku 2002 bol kozmodróm premenovaný na počesť Satiša Dhawana, jedného z hlavných pionierov indickej kozmonautiky. 23. februára 2004 došlo v budove výrobného závodu na tuhé pohonné látky, ktorý je súčasťou kozmodrómu, k výbuchu, pri ktorom zahynulo 6 pracovníkov kozmodrómu. Dňa 22. októbra 2008 odtiaľto odštartovala prvá indická sonda Čandraján 1 k Mesiacu. Štart aj misia bola úspešná. Dňa 22. júla 2019 odtiaľto odštartovala druhá indická mesačná sonda Čandraján 2.

Externé odkazy 
 Oficiálna stránka 

Kozmodrómy
Kozmonautika v Indii
Gymnázium Kráľovský Chlmec

Gymnázium Kráľovský Chlmec (maď. Királyhelmeci Gimnázium) je gymnázium poskytujúce štúdium v slovenskom a maďarskom jazyku v meste Kráľovský Chlmec na Horešskej ulici. Škola je jednou z najstarších a kľúčových vzdelávacích inštitúcií v regióne.

História 
Miestna správna komisia v Kráľovskom Chlmci dňa 26. júna 1948 požiadala zbor povereníkov o povolenie otvorenia Gymnázia a Hospodárskej školy v meste. Výuka na gymnáziu začala 1. septembra 1948. Prvým riaditeľom školy sa stal Jozef Mastiliak. V školskom roku 1948/49 mala škola iba jednu triedu s počtom 30 žiakov. Postupne sa však rozširovala a v školskom roku 1951/52 mala už štyri ročníky so štyrmi triedami. Od 1. septembra 1949 sa riaditeľom stal Gejza Dókus.

Vo februári 1952 sa škola z priestorových dôvodov presťahovala do kaštieľa v Pribeníku. 1. septembra 1953 bolo gymnázium zrušené a vznikla jedenásťročná stredná škola. V tomto roku bola otvorená i jedenásťročná stredná škola s vyučovacím jazykom maďarským. Prvou riaditeľkou sa stala Irena Zoldánová. Od školského roku 1960/61 bol novým riaditeľom Bartolomej Tolvaj a škola dostala názov Dvanásťročná stredná škola s vyučovacím jazykom maďarským.

1. septembra 1961 bola zriadená Všeobecno vzdelávacia škola, pričom riaditeľom školy sa stal Jozef Račko.

V školskom roku 1970/71 boli vytvorené prvé triedy terajšieho gymnázia. Nakoľko však budova školy bola pre tieto účely nevhodná, rozhodlo sa o výstavbe novej.

V októbri 1979 bol položený základný kameň pre novú školskú budovu. Od septembra 1976 pôsobil ako riaditeľ školy Ladislav Lénárt, po smrti ktorého bol r. 1984 poverený vedením školy Ladislav Totkovič a od 1. septembra 1981 sa riaditeľom stáva RNDr. Eugen Mikláš. Nová budova školy bola odovzdaná do užívania v roku 1989. Školským rokom 1990/91 sa novou riaditeľkou školy stáva RNDr. Mária Ténaiová. Od školského roku 1995/96 začalo činnosť osemročné gymnázium.

Súčasnosť 
V súčasnosti poskytuje Gymnázium Kráľovský Chlmec možnosť štúdia v štvorročnej alebo osemročnej podobe na oddeleniach s vyučovacím jazykom slovenským a maďarským.
V rokoch 2011 – 2012 prešla budova školy kompletnou rekonštrukciou. 
13 – 16. augusta 2012 škola hostila 5. Majstrovstvá Európy v shuttlecock-u.

Externé odkazy 
 webstránka gymnázia Kráľovský Chlmec

Gymnáziá na Slovensku
Kráľovský Chlmec
Školy v okrese Trebišov
Mesačná sonda

Mesačná, alebo lunárna sonda je kozmická sonda, ktorej úlohou je prieskum Mesiaca alebo jeho blízkeho okolia. Tento výskum môže byť vykonávaný krátkodobo počas blízkeho preletu okolo Mesiaca, prípadne dlhodobejšie z jeho obežnej dráhy, alebo priamo z jeho povrchu. 

Keďže Mesiac je naše najbližšie vesmírne teleso, bol prvým a najčastejším cieľom kozmických sond v počiatkoch kozmonautiky. Rané sondy určené k jeho prieskumu boli zväčša veľmi jednoduché a často sa potýkali s množstvom technologických problémov, pomerne rýchlo sa však vyvíjali a stávali sa stále viac komplexnejšími. Aj mimo pilotovaných kozmických výprav (program Apollo) nám poskytli (a poskytujú) o Mesiaci enormné množstvo informácii.

Zoznam vypustených mesačných sond 
Poznámky
 V zozname sú uvedené všetky známe pokusy o vypustenie mesačných sond, vrátane neúspešných. Nie sú tu uvedené kozmické sondy a umelé družice, ktoré síce okolo Mesiaca preleteli (kvôli gravitačnej asistencii pri úprave dráhy, prípadne iným dôvodom), ale neboli zamerané na jeho výskum.
 V stĺpci „COSPAR“ je uvedené medzinárodné označenie umelého kozmického telesa, pokiaľ sa dostalo aspoň na obežnú dráhu okolo Zeme.
 V stĺpci „Výsledok“ je kódom vyjadrená dosiahnutá miera realizácie plánovaných cieľov: H - žiadny z cieľov misie nebol dosiahnutý pre haváriu nosnej rakety; N - žiadny, alebo takmer žiadny z cieľov misie nebol splnený pre zlyhanie sondy počas translunárneho letu, pre chybnú dráhu, alebo pre neúspešné pristátie; C - ciele misie boli splnené iba čiastočne; - U - všetky, alebo aspoň hlavné ciele misie boli splnené (označenia COSPAR a názvy týchto misii sú pre väčšiu prehľadnosť označené aj hrubým písmom); * - misia dosiaľ prebieha, prípadne hodnotenie úspešnosti nie je možné.

Pozri aj 
 História prieskumu vesmíru

Externé odkazy 

 Tentatively Identified Missions and Launch Failures
 SPACE 40: Velká encyklopedie družic a kosmických sond

 
Prieskum vesmíru
Kapuvársko–beledský obvod

Kapuvársko–beledský obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Kapuvár.

Sídla 

V obvode sa nachádzajú celkovo 2 mestá a 17 obcí.

Obvody v Maďarsku
Šopronsko–fertődsky obvod

Šopronsko–fertődsky obvod () je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Šopron.

Sídla 

V obvode sa nachádzajú celkovo 3 mestá a 37 obcí.

Obvody v Maďarsku